b'\n_START_ARTICLE_\nStolnica v Exetru\n_START_SECTION_\nZgodovina\n_START_PARAGRAPH_\nUstanovitev stolnice v Exetru, posve\xc4\x8deno svetemu Petru, datira v leto 1050, ko je sede\xc5\xbe \xc5\xa1kofa Devona in Cornwalla prenesen iz Creditona, ker so se bali napadov iz morja. Sasi so \xc5\xbee imeli stolnico v mestu (posve\xc4\x8dena je bila sv. Mariji in sv. Petru), ki jo je \xc5\xa1kof Leofric uporabljal kot svoj sede\xc5\xbe, a so ma\xc5\xa1e pogosto potekale na prostem, blizu mesta, kjer stoji sedanja stolnica. _NEWLINE_Leta 1107 je bil William Warelwast, ne\xc4\x8dak Viljema Osvajalca, imenovan za nadzor nad gradnjo nove stolnice v normanskem slogu. Njena uradna posvetitev je bila leta 1133, vendar je trajalo \xc5\xa1e ve\xc4\x8d let da je bila dokon\xc4\x8dana. Po imenovanju Walterja Bronescombeja kot \xc5\xa1kofa leta 1258 je bila stavba \xc5\xbee priznana kot zastarela, saj je bil prezidana v dekorativnem gotskem slogu, po zgledu bli\xc5\xbenje v Salisburyju. Se je pa velik del normanske stavbe ohranil, vklju\xc4\x8dno z dvema masivnima kvadratnima stolpoma in delom obzidja. Stolnica je bila v celoti zgrajena iz lokalnega kamna, tudi Purbeck marmorja..Obnovljena stolnica je bila kon\xc4\x8dana okoli leta 1400, razen kasneje dodane kapiteljske dvorane in kapel za izvajanje ma\xc5\xa1 za pokojniki. _NEWLINE_Kot ve\xc4\x8dina angle\xc5\xa1kih stolnic, je tudi Exeterska utrpela padec ob razpustitvi samostanov, vendar ne toliko, kot bi, \xc4\x8de bi bila samostanska cerkev. Nadaljnja \xc5\xa1koda je bila povzro\xc4\x8dena v angle\xc5\xa1ki dr\xc5\xbeavljanski vojni, ko so bili samostani uni\xc4\x8deni. Po obnovi po naro\xc4\x8dilu Karla II., je John Loosemore zgradil nove orgle. Sestra Karla II., Henrietta Anne Angle\xc5\xa1ka je bila tukaj leta 1644 kr\xc5\xa1\xc4\x8dena. V \xc4\x8dasu viktorijanske dobe je nekaj prenov opravil George Gilbert Scott. _NEWLINE_Kot fant, je skladatelj Matthew Locke, pel v zboru pod Edwarda Gibbonsa, brata Orlanda Gibbonsa. Njegovo ime najdemo vpisano v kamniti orgelski del omare. _NEWLINE_4. maja 1942 je v letalskem napadu na Exeter, stolnica utrpela neposreden udarec z veliko mo\xc4\x8dno eksplozivno bombo v kapeli svetega Jakoba, ki je bila popolnoma uni\xc4\x8dena, poleg nje pa \xc5\xa1e soba zgoraj, trije oboki hodnika in dva zunanja opornika. Srednjeve\xc5\xa1ka lesena pregrada nasproti kapele je bila zdrobljena v ve\xc4\x8d kosov, vendar je bila rekonstruirana in obnovljena. Veliko izmed najbolj pomembnih delov stolnice, kot so bili vitra\xc5\xbei (vklju\xc4\x8dno z velikim vzhodnim oknom), misericordi, \xc5\xa1kofov prestol, knjiga Exetra, starodavne listine (kralja Ethelstana in Edvardov spovednik) ter drugi dragoceni dokumenti iz knji\xc5\xbenice so bili odstranjeni v pri\xc4\x8dakovanju napadov. Dragocena podoba \xc5\xa1kofa Bronscombe je bila za\xc5\xa1\xc4\x8ditena z vre\xc4\x8dami peska. Naknadna popravila in utrditve obmo\xc4\x8dja okoli zahodnega konca, so odkrila dele starej\xc5\xa1ih struktur, vklju\xc4\x8dno z ostanki rimskega mesta in prvotne normanske stolnice.\n_START_SECTION_\nPomembne zna\xc4\x8dilnosti\n_START_PARAGRAPH_\nPomembne zna\xc4\x8dilnosti notranjosti so misericordi, pevska galerija, astronomska ura in orgle. Pomembne arhitekturne zna\xc4\x8dilnosti notranjosti pa so multi-rebrasti stropovi in kompozicija stebrov v arkadah glavne ladje. _NEWLINE_18 m visok \xc5\xa1kofov prestol v koru je iz devonskega hrasta, narejen med letoma 1312 in 1316. Korne klopi je naredil George Gilbert Scott leta 1870. Vzhodno okno vsebuje veliko stekla iz 14. stoletja in ve\xc4\x8d kot 400 stropnih sklepnikov, od katerih eden prikazuje umor  Thomasa Becketa. Sklepniki so na vrhovih obokanega stropa, kjer se zdru\xc5\xbeijo rebra. Ker nima centralnega stolpa, ima stolnica v Exetru najdalj\xc5\xa1i neprekinjen srednjeve\xc5\xa1ki obokan strop na svetu, dolg pribli\xc5\xbeno 96 m.\n_START_SECTION_\nMizerikordija\n_START_PARAGRAPH_\nPetdeset mizerikordij je najzgodnej\xc5\xa1i komplet polic na kornih sede\xc5\xbeih v Zdru\xc5\xbeenem kraljestvu.  Segajo v dve obdobji: 1220-1230 in 1250-1260. Med drugim prikazujejo najstarej\xc5\xa1ega znanega lesenega slona v Veliki Britaniji. Nenavadno za misericorde v tem obdobju, imajo podpornike.\n_START_SECTION_\nPevska galerija\n_START_PARAGRAPH_\nPevska galerija v glavni ladji je iz okoli leta 1360 in je edinstvena v angle\xc5\xa1kih stolnicah. Spredaj je okra\xc5\xa1ena s 12 izrezljanimi in poslikanimi angeli, ki igrajo na srednjeve\xc5\xa1ka glasbila, vklju\xc4\x8dno s kitaro, dudami, oboo, crwth, harfo, trobento, orglami, tamburinom in cimbale in dveh drugi neznani.\n_START_SECTION_\nAstronomska ura\n_START_PARAGRAPH_\nAstronomska ura je ena od znanih astronomskih ur iz 14. - 16. stoletja, ki se nahajajo v Zahodni Angliji. Druge so v Wellsu, Ottery St. Mary in Wimborne Minster. _NEWLINE_Glavni, ni\xc5\xbeji in \xc5\xa1tevil\xc4\x8dnica so najstarej\xc5\xa1i deli ure iz leta 1484. Fleur-de-lys (stilizirana lilija) ozna\xc4\x8duje \xc4\x8das (in polo\xc5\xbeaj sonca na nebu), na 24-urni analogni \xc5\xa1tevil\xc4\x8dnici. O\xc5\xa1tevil\xc4\x8denje je sestavljeno iz dveh sklopov rimskih \xc5\xa1tevilk I-XII. Srebrna krogla in notranja \xc5\xa1tevil\xc4\x8dnica ka\xc5\xbeeta starost lune in njene faze (s pomo\xc4\x8djo rotirajo\xc4\x8dega \xc4\x8drnega \xc5\xa1\xc4\x8dita, ki ozna\xc4\x8duje navedbo faze lune). Zgornja \xc5\xa1tevil\xc4\x8dnica je bila dodana leta 1760, ka\xc5\xbee minute. _NEWLINE_Latinska beseda Pereunt et Imputantur, najljub\xc5\xa1i moto za ure in son\xc4\x8dne ure, je napisal latinski pesnik Martial. To se obi\xc4\x8dajno prevaja kot "zginejo in se nam \xc5\xa1tejejo v na\xc5\xa1 ra\xc4\x8dun," sklicujo\xc4\x8d se na ure, ki smo jih porabili, pametno ali ne. Prvotni mehanizem so veliko spreminjati, popravljali in zamenjali, dokler se kaj dalo do za\xc4\x8detka 20. stoletja, in ga je mogo\xc4\x8de videti na tleh. Vrata pod uro imajo okroglo luknjo blizu baze. Ta je bila v za\xc4\x8detku 17. stoletja narejena, da bi se omogo\xc4\x8dilo vstop ma\xc4\x8dki da bi lovila mi\xc5\xa1i, ki jih je privla\xc4\x8dila \xc5\xbeivalska ma\xc5\xa1\xc4\x8doba s katero so mazali urni mehanizem\n_START_SECTION_\nKnji\xc5\xbenica\n_START_PARAGRAPH_\nKnji\xc5\xbenica je za\xc4\x8dela nastajati pod \xc5\xa1kofom Leofricom (1050-1072), ki je predstavil stolnico v 66 knjigah, le ena je ostala v knji\xc5\xbenici, to je Exeter Book (Exeter Cathedral Library MS 3501) v anglosa\xc5\xa1kih verzih. 16 drugih ohranjenih je v Britanski knji\xc5\xbenici, Bodleianovi knji\xc5\xbenici ali knji\xc5\xbenici Univerze v Cambridgeu. Rokopis Rabanusa Mavra iz 10. stoletja De Computo in Izidora Seviljskega De Natura Rerum sta tudi pripadala Leofricu, vendar ne prej kot zapis o njem, ki je nastal pri popisu leta 1327. Popis, ki ga je pripravil pomo\xc4\x8dnik dekana William de Braileghe, je vseboval 230 naslovov. Opomba na koncu omenja \xc5\xa1e veliko drugih knjig v francoskem, angle\xc5\xa1kem jeziku in latin\xc5\xa1\xc4\x8dini, ki so jih \xc5\xa1teli kot brez vrednosti. Najlep\xc5\xa1i rokopis v knji\xc5\xbenici je Psalter (Ms 3508), verjetno napisan za cerkev sv. Helene v Worcesteru v za\xc4\x8detku 13. stoletja._NEWLINE_Najzgodnej\xc5\xa1a tiskana knjiga v knji\xc5\xbenici je zastopana le z enim listom: to je Cicero De Officiis. (Mainz: Fust in Schoeffer, 1465-1466). Obstaja dobra zbirka zgodnjih medicinskih knjig, del je pri\xc5\xa1el leta 1948 iz medicinske knji\xc5\xbenice Exeter (ustanovljena 1814) in del na stalno posojilo od Royal Devon in bolni\xc5\xa1nice Exeter (1300 enot, 1965).Katalog knjig stolnice iz leta 1506 ima v evidenci ve\xc4\x8d kot 530 naslovov, od katerih ve\xc4\x8d kot tretjina, so servisne knji\xc5\xbeice. Leta 1566 sta dekan in kanonik predstavila nad\xc5\xa1kofu Matthewu Parkerju rokopis anglosa\xc5\xa1kih evangelijev v katerih je bil imenovan \xc5\xa1kof Leofric, leta 1602 so predstavili 81 rokopisov iz knji\xc5\xbenice Sir Thomasa Bodleya za Bodleian Library v Oxfordu. Leta 1657 pod Commonwealthom, je bila stolnica prikraj\xc5\xa1ana za ve\xc4\x8d pomo\xc5\xbenih zgradb, vklju\xc4\x8dno s \xc4\x8ditalnici iz let 1412-1413. Nekatere knjige so izgubili, velik del od njih so bile shranjene zaradi prizadevanj dr Robert Vilvaine, ki jih je prenesel v bolni\xc5\xa1nico St. John. Pozneje je bila Marijina kapela spremenjena v knji\xc5\xbenico in knjige so bile vlo\xc5\xbeene nazaj. Leta 1752 je zbirka zrasla na pribli\xc5\xbeno 5000 enot, v veliki meri od donatorjev. Leta 1761 dekan Charles Lyttelton opisuje, da ima ve\xc4\x8d kot 6000 knjig in nekaj dobrih rokopisov. On opisuje delo, ki je bilo opravljeno za popravilo in seznam vsebine rokopisov. V istem \xc4\x8dasu so dokumente in evidence o\xc4\x8distiti in se preselili v ustrezen arhivski prostor._NEWLINE_Leta 1820 je knji\xc5\xbenica preselila iz Marijine kapele v kapiteljsko dvorano. V kasnej\xc5\xa1em 19. stoletju so prejeli dve veliki zbirki in nujno je bilo treba zgraditi novo stavbo za sprejem celotne knji\xc5\xbenice. Zbirke kanclerja Edwarda Haringtona in kanonika Frederica Charlesa Cooka je bilo skupaj ve\xc4\x8d kot dvakrat ve\xc4\x8d od obstoje\xc4\x8de knji\xc5\xbenice. John Loughborough Pearson je bil arhitekt novega objekta na mestu starega samostana. V 20. stoletju so ve\xc4\x8dji del knji\xc5\xbenice prenesli v prostore \xc5\xa1kofovske pala\xc4\x8de, preostanek pa je ostal v Pearsonovi knji\xc5\xbenici.\n_START_SECTION_\nOrgle\n_START_PARAGRAPH_\nOrgle stojijo na veli\xc4\x8dastni srednjeve\xc5\xa1ki korni pregradi, kar ohranja staro klasi\xc4\x8dno delitev kora in ladje. Prve orgle je izdelal John Loosemore leta 1665. Radikalno jih je obnovil Henry Willis leta 1891 in spet dru\xc5\xbeba Harrison & Harrison leta 1931. Najve\xc4\x8dje cevi, ni\xc5\xbeje oktave od 32 ft Contra violone, stojijo znotraj ju\xc5\xbenega transepta. Orgle imajo enega od samo treh trompette militaire registrov (ostali so v Liverpoolski stolnici in londonski stolnici  Sv. Pavla), stojijo v pevski galeriji skupaj labialnimi cevmi.\n_START_SECTION_\nRelikvije\n_START_PARAGRAPH_\nZabele\xc5\xbeeno v misala iz 11. stoletja, da je kralj Ethelstan zbral veliko zbirko svetih relikvij v stolnici v Exetru. Po\xc5\xa1iljal je odposlance z visokimi nagradami na celino, da bi jih pridobili. Med temi predmeti je bil majhen grm, v katerem je Gospod govoril Mojzesu in sve\xc4\x8da s katero je Gospodov angel osvetljeval Kristusov grob.\n_START_SECTION_\nProsto\xc5\xbeive\xc4\x8de \xc5\xbeivali\n_START_PARAGRAPH_\nStenskega pajka Segestria Florentina, znanega po kovinsko zelenih \xc4\x8dekanih, je mogo\xc4\x8de najti v zunanjih stenah. Stene so iz apnen\xc4\x8daste kamnine, ki propada zaradi kislega onesna\xc5\xbeenja, tvori razpoke, njih pa prebiva pajek in drugi nevreten\xc4\x8darji. .'